Landssamband veiðifélaga mótmælir harðlega þeirri fyrirætlan sjávarútvegs - og landbúnaðarráðherra að fella brott ákvæði gildandi fiskeldisreglugerðar um bann við sjókvíaeldi á friðunarsvæði við ósa laxveiðiáa . Þetta kemur fram í ályktun samtakanna . „ Ráðherra hefur haldið því fram að lögfesting áhættumats erfðablöndunar tryggi vernd laxastofna með sama hætti og reglugerðarákvæðið hefur gert allt frá því það var sett árið 1988 . Hafa verður í huga að áhættumat erfðablöndunar tekur að lögum einvörðungu til mögulegrar erfðamengunar af völdum laxeldis . Landssambandið undrast því ummæli sviðsstjóra fiskeldis hjá Hafrannsóknastofnun um að áhættumatið taki á þessum þáttum . Landssambandið telur nauðsynlegt að núverandi regla um bann við sjókvíaeldi á friðunarsvæðum í námunda við laxveiðiár verði áfram í nýrri reglugerð um fiskeldi . Það er augljóst að með þessari breytingu er ráðherra að veikja varnir þeirra laxastofna sem friðunarákvæðin taka nú til í reglugerð og eru yfirlýsingar hans um að ekki sé verið að gefa afslátt af kröfunni um vörn fyrir villta laxastofna á Íslandi því fráleitar , “ segir í yfirlýsingu frá Landssambandi veiðifélaga um fjarlægðarmörk sjókvíaeldis .